Fekete-Győr András: Szájer botránya a Fidesz teljes erkölcsi csődje
A Momentum elnöke szerint a magyar kormánypárt többek között "lopott pénzből vett jachtokon kurvázva fölényeskedik".
Legyen világos: a Fidesz keresztény-konzervatív Alaptörvényét egy olyan ember írta, aki droggal a zsebében egy ereszcsatornán menekült egy csoportszex-orgiáról a brüsszeli rendőrök elől"

– utalt Szájer Józsefre Fekete-Győr András a Facebookon. A Momentum elnöke szerint a fideszes politikus szex- és drogbotránya a kormánypárt teljes erkölcsi csődje.

Fekete-Győr hozzátette, hogy szerinte a Fidesz védi a gyerekeket, közben "a pedofil Kaletát bújtatgatják", és lopott pénzből vett jachtokon "kurvázva" fölényeskednek. Megemlítette Orbán Viktort is, aki szerinte mindössze 700 ezer forintos megtakarítással lakik hatvanpusztai kastélyban.

  SZÁJER SZEX- ÉS DROGBOTRÁNYA A FIDESZ TELJES ERKÖLCSI CSŐDJE Legyen Világos: a Fidesz keresztény-konzervatív ... Közzétette: Fekete-Győr András - & nbsp; 2020. december 1., kedd

Szájer József vasárnap mondott le, azt írta, a napi politikai küzdelemben való részvétel egyre nagyobb lelki megterhelést jelent számára, ezért távozik. Keddre azonban kiderült, a képviselő péntek este Brüsszelben egy buliban vett részt, amelyet rendőrségi razzia szakított meg. A belga ügyészség közleménye szerint Szájer József a buli helyszínéről menekülni próbált, ám a rendőrök elkapták és drogot találtak a hátizsákjában. Szájer József egy keddi közleményben azt elismerte, hogy részt vett a bulin, azt viszont tagadta, hogy a drog az övé lett volna. Szájer a közleményében házibuliként hivatkozott a péntek esti bulira, a belga lapok szexpartit írtak. A Fidesz szerint Szájer az egyedüli helyes döntést hozta.
Magyarországi ellenzék Szájer József Európai Unió Fidesz Fekete-Győr András